rejauldu/bengali-wikipedia huggingface dataset:
এ কে এম নূরুল ইসলাম (১ আগস্ট ১৯১৯ - ১৪ নভেম্বর ২০১৫) বাংলাদেশী রাজনীতিবিদ যিনি উপরাষ্ট্রপতি ও হাইকোর্টের বিচারপতি ছিলেন। তিনি আইনমন্ত্রী ও শিক্ষামন্ত্রী হিসেবেও দায়িত্ব পালন করেন। তিনি ছিলেন বাংলাদেশের দ্বিতীয় প্রধান নির্বাচন কমিশনার।   প্রাথমিক জীবন  এ কে এম নূরুল ইসলাম ১ আগস্ট ১৯১৯ সালে মানিকগঞ্জের হরিরামপুরের পূর্ব খলিলপুর গ্রামে জন্মগ্রহণ করেন। তিনি ১৯৪১ সালে ম্যাট্রিকুলেট পাশ করেন। ১৯৪৫ সালে ঢাকা বিশ্ববিদ্যালয় থেকে ইংরেজিতে অনার্স সহ বিএ ডিগ্রী নিয়ে কলকাতা বিশ্ববিদ্যালয়ে ইংরেজি সাহিত্যে ভর্তি হয়ে ১৯৪৭ সালে এমএ পাশ করেন।  তার স্ত্রী জাহানারা আরজু একুশে পদক প্রাপ্ত কবি ও সাহিত্যিক ছিলেন। বড় ছেলে মো. আশফাকুল ইসলাম হাই কোর্ট বিভাগের বর্তমান বিচারপতি। ছোট ছেলে মোহাম্মদ জাহিনুল ইসলাম একজন প্রকৌশলী। একমাত্র মেয়ে মিনারা জামান একজন অধ্যাপিকা।   কর্মজীবন  নুরুল তৎকালীন পূর্ব পাকিস্তানের ঢাকা হাইকোর্টের অতিরিক্ত বিচারপতি হিসেবে ২১ অক্টোবর ১৯৬৮ সালে শপথ গ্রহণ করেন এবং ১৯৭০ সালে স্থায়ী বিচারপতি নিযুক্ত হন। ৮ জুলাই ১৯৭৭ থেকে ১৭ মে ১৯৮৫ পর্যন্ত তিনি বাংলাদেশের প্রধান নির্বাচন কমিশনার ছিলেন।  তিনি ঢাকা সিটি ‘ল’ কলেজের প্রতিষ্ঠাতা এবং সিনিয়র অধ্যাপক ছিলেন।   রাজনৈতিক জীবন  ১৭ ফেব্রুয়ারি ১৯৮৫ থেকে ২৪ মার্চ ১৯৮৬ পর্যন্ত তিনি বাংলাদেশের আইন মন্ত্রী ছিলেন। ২৪ মার্চ ১৯৮৬ থেকে ২৫ মে ১৯৮৬ পর্যন্ত তিনি বাংলাদেশের শিক্ষামন্ত্রী ছিলেন। রাষ্ট্রপতি এরশাদের অধীনে ৩০ নভেম্বর ১৯৮৬ থেকে ৩০ আগস্ট ১৯৮৯ পর্যন্ত তিনি উপরাষ্ট্রপতি হিসেবে দায়িত্ব পালন করেন।  ১৯৯৬ সালে তিনি বাংলাদেশ আওয়ামী লীগে যোগ দিয়ে ১২ জুন ১৯৯৬ সালের সপ্তম জাতীয় সংসদ নির্বাচনে মানিকগঞ্জ-২ আসন থেকে পরাজিত হয়ে ছিলেন।   ব্যক্তিগত জীবন  তার স্ত্রী একুশে পদক বিজয়ী কবি জাহানারা আরজু। তাদের চার সন্তান, মেয়ে প্রফেসর মারিনা জাহান এবং লুবনা জাহান, ছেলে বাংলাদেশের ২৫ তম প্রধান বিচারপতি মোঃ আশফাকুল ইসলাম এবং ইঞ্জিনিয়ার মোহাম্মদ জহিরুল ইসলাম।   মৃত্যু  নুরুল ১৪ নভেম্বর ২০১২ ঢাকায় মারা যান। তাকে ঢাকা বিভাগের মানিকগঞ্জে হরিরামপুরে দাফন করা হয়।   তথ্যসূত্র   বিষয়শ্রেণী:১৯১৯-এ জন্ম বিষয়শ্রেণী:২০১২-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মানিকগঞ্জ জেলার রাজনীতিবিদ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিটি ল' কলেজ, ঢাকার প্রাক্তন শিক্ষক বিষয়শ্রেণী:বাংলাদেশী বিচারক বিষয়শ্রেণী:বাংলাদেশের শিক্ষামন্ত্রী বিষয়শ্রেণী:বাংলাদেশের আইনমন্ত্রী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বাংলাদেশের প্রধান নির্বাচন কমিশনার বিষয়শ্রেণী:এরশাদের মন্ত্রিসভার সদস্য বিষয়শ্রেণী:বাংলাদেশের ধর্মমন্ত্রী বিষয়শ্রেণী:২০১৫-এ মৃত্যু বিষয়শ্রেণী:বাংলাদেশের উপরাষ্ট্রপতি বিষয়শ্রেণী:বাংলাদেশের আইন, বিচার ও সংসদ বিষয়ক মন্ত্রী বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি
বড় কড়ি কাইট্টা বা বড় কড়ি কাছিম বা ভাইটাল কাইট্টা () (বৈজ্ঞানিক নাম: Pangshura smithii) হচ্ছে কচ্ছপের একটি প্রজাতি। এটি ভারত, পাকিস্তান এবং বাংলাদেশে পাওয়া যায়।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ, খণ্ড: ২৫ (ঢাকা: বাংলাদেশ এশিয়াটিক সোসাইটি, ২০০৯), পৃ. ৬৪-৬৫।   বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪১  তথ্যসূত্র  বহিঃসংযোগ    http://itgmv1.fzk.de/www/itg/uetz/herp/photos/Kachuga_smithi.jpg  বিষয়শ্রেণী:ভারতের সরীসৃপ বিষয়শ্রেণী:বাংলাদেশের সরীসৃপ বিষয়শ্রেণী:বাংলাদেশের কচ্ছপ বিষয়শ্রেণী:বাংলাদেশের উভচর বিষয়শ্রেণী:ভারতের কচ্ছপ বিষয়শ্রেণী:পাকিস্তানের সরীসৃপ বিষয়শ্রেণী:১৮৬৩-এ বর্ণিত সরীসৃপ বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
প্যাসেজ টু ইন্ডিয়া হলো ১৮৭১ সালে ওয়াল্ট হুইটম্যান কর্তৃক প্রকাশিত একটি কাব্যগ্রন্থ। এর প্রথম সংস্করণটি ছিল ১২০ পৃষ্ঠার এবং এতে ৭৪টি কবিতা ছিল, যার মধ্যে তেইশটি বা চব্বিশটি কবিতা ছিল প্রথম প্রকাশিত। হুইটম্যান সম্ভবত এই রচনাটিকে তার সংগ্রহ "লিভস অফ গ্রাস" -এর পরিপূরক খণ্ড হিসেবে চেয়েছিলেন এবং সেই বছরের সংস্করণ "লিভস অফ গ্রাস"-এর কিছু কপির অংশ হিসেবে এটি অন্তর্ভুক্ত করেছিলেন। পরের বছর সমস্ত পরিপূরক "লিভস অফ গ্রাস" -এর অংশ হিসেবে অন্তর্ভুক্ত করা হয়েছিল, তবে এটি ১৮৭৬ সংস্করণের জন্য একটি পৃথক খণ্ড ছিল এবং পরিপূরক " টু রিভুলেটস" -এর পরিবর্তে "লিভস অফ গ্রাস" -এর অংশ হিসেবে অন্তর্ভুক্ত করা হয়েছিল। ১৮৮১ সালে "লিভস অফ গ্রাস" -এ থাকা "প্যাসেজ টু ইন্ডিয়া" এবং "টু রিভুলেটস" -এর দুটি কবিতাই "লিভস অফ গ্রাস" -এ অন্তর্ভূক্ত করা হয়েছিল।  কাব্যগ্রন্থের শিরোনাম কবিতা, "প্যাসেজ টু ইন্ডিয়া", ছিল হুইটম্যানের শেষ প্রধান কবিতা।  সুয়েজ খাল প্রথম উদ্‌বোধনের পর ১৮৬৯ সালে হুইটম্যান এটি লিখেছিলেন।  ইএম ফরস্টার কবিতাটির পরে "এ প্যাসেজ টু ইন্ডিয়া" শিরোনামে ১৯২৪ সালের একটি উপন্যাস লিখেছিলেন।   তথ্যসূত্র    গ্রন্থপঞ্জি    বহিঃসংযোগ    ইন্টারনেট আর্কাইভে প্যাসেজ টু ইন্ডিয়া (১৮৭১ সংস্করণ)  বিষয়শ্রেণী:ওয়াল্ট হুইটম্যানের রচনা বিষয়শ্রেণী:ওয়াল্ট হুইটম্যানের কাব্যগ্রন্থ
thumb|right|279px|একটি স্প্রেডশিট প্রোগ্রামের অ্যানিমেশন স্প্রেডশিট ()  স্প্রেডশিট এর আভিধানিক অর্থ হল ছড়ানো বড় মাপের কাগজ। ব্যবসায় প্রতিষ্ঠান আর্থিক হিসাব সংরক্ষণের জন্য এ ধরনের কাগজ ব্যবহার করা হয়। এ কাগজের ছক করে (রো ও কলাম) একটি ব্যবসায় প্রতিষ্ঠান পূর্ণাঙ্গ আর্থিক চিত্র তুলে ধরা যায়। বর্তমানে কাগজের স্প্রেডশিটের স্থান দখল করেছে সফটওয়্যার নির্ভর স্প্রেডশিট প্রোগ্রাম। মূলত স্প্রেডশিট হচ্ছে কম্পিউটার প্রগ্রাম যা কাগজের ওয়ার্কশিটের নকল বা সিমুলেশন। স্প্রেডশিট প্রোগ্রামে টেবিল বা সারণি আকারে তথ্য সন্নিবেশ ও উপস্থাপন এবং এগুলির উপর গাণিতিক বিভিন্ন অপারেশন প্রয়োগ ও বিশ্লেষণের ব্যবস্থা থাকে। স্প্রেডশিট ব্যবহারের সুবিধা সমূহ- সূত্র ব্যবহারের সুযোগ থাকায়়় অনেক বেশি উপাত্ত নিয়ে কাজ করা যায়। আকর্ষণীয়়়  গ্রাফ, চার্ট ব্যবহার করে উপাত্ত উপস্থাপন করা যায়।   প্রথম উদ্ভাবন ও জনপ্রিয় কিছু সফটওয়্যার  থাম্ব|এমএস এক্সেল একটি জনপ্রিয় স্প্রেডশিট সফটওয়্যার সত্তর দশকের শেষের দিকে অ্যাপল কোম্পানি সর্বপ্রথম "ভিসিক্যালক" স্প্রেডশিট সফটওয়্যার উদ্ভাবন করে। এছাড়া রয়েছে মাইক্রোসফট এক্সেল, অ্যাপল নাম্বার্স, ওপেন অফিস, অর্গ ক্যাল্ক, নিউমেরিক, Quatropro, মাল্টিপ্ল্যান, সুপার ক্যাল্ক, লোটাস ১২৩ ইত্যাদি। এগুলোর মধ্যে সবচেয়ে জনপ্রিয় ও বহুুুল ব্যবহৃত হচ্ছে মাইক্রোসফট এক্সেল।  বিষয়শ্রেণী:সফটওয়্যার বিষয়শ্রেণী:মার্কিন উদ্ভাবন
ডুজি সেতু  হল একটি তার সংযুক্ত সেতু যা চীনের দুটি প্রদেশ গুইঝু ও ইউনানের সীমান্তে অবস্থিত।/ ২০১৬ সাল পর্যন্ত সেতুটি বিশ্বের সর্বোচ্চ উচ্চতায় অবস্থিত যার ডেক বেইপেন নদী থেকে ৫৬৫ মিটার উচ্চতায় অবস্থিত। সেতুটি জি৫৬ হেঞ্জু-রুইলি এক্সেপ্রেস সড়কের মধ্যে অবস্থিত যা কুজিং এবং লুপানসুই শহরের সংযোগ স্থাপন করেছে। পূর্ব পাশের টাওয়ারটির দৈর্ঘ্য ২৬৯ মিটার যা বিশ্বের সবচেয়ে উঁচু টাওয়ারের মধ্যে একটি।  নির্মাণাধীন চিত্র  তথ্যসূত্র  বিষয়শ্রেণী:চীনের স্থাপত্য বিষয়শ্রেণী:ইউন্নানের সেতু বিষয়শ্রেণী:চীনের ঝুলন্ত সেতু বিষয়শ্রেণী:২০১৬-এ সম্পন্ন সেতু বিষয়শ্রেণী:২০১৬-এ চীনে প্রতিষ্ঠিত
ইসলামে এমন কিছু ঘটনার দাবি উল্লেখ করার জন্য বেশ কয়েকটি পরিভাষা ব্যবহার করা হয়, যেগুলো প্রাকৃতিক বা বৈজ্ঞানিক নিয়মের মাধ্যমে ব্যাখ্যা করা সম্ভব নয়। আর এসব বিষয়ের ক্ষেত্রেই কখনও কখনও অতিপ্রাকৃতের আশ্রয় নেওয়া হয়।Denis Gril, Miracles, Encyclopedia of the Qur'an  আয়াহ: কুরআনে আয়াহ (/ˈɑːjə/; আরবি: آية; বহুবচন: آيات āyāt) শব্দটি আক্ষরিক অর্থে "চিহ্ন" বোঝায়। এখানে এটি আল্লাহর সৃষ্টির অলৌকিক ঘটনা এবং নবী ও রাসুলদের (যেমন ইব্রাহীম (আঃ) ও ঈসা(আঃ)) অলৌকিক ক্ষমতা বোঝায়।  মুজিযাহ: পরবর্তী ইসলামিক উৎসগুলিতে নবীদের অলৌকিক কাজগুলোকে মুজিযাহ (مُعْجِزَة) দ্বারা উল্লেখ করা হয়েছে, যার আক্ষরিক অর্থ "যার দ্বারা [নবী] তার বিরোধীদের বিভ্রান্ত, পরাজিত করেন"। অন্যদিকে সাধু-সন্তদের অলৌকিক কর্মকাণ্ডকে কারামত (charismata) বলা হয়।  ইজাজ আল-কুরআন:  আল-কুরআনের অপ্রতিরোধ্যতাকে ইজাজ আল-কুরআন বলা হয়। কুরআনের দাবি হল এর (কুরআনের) নিখুঁততাকে কেউই অনুকরণ করতে পারবে না। এই গুণকে কুরআনের প্রাথমিক অলৌকিক বৈশিষ্ট্য এবং মুহাম্মদ (সাঃ) এর নবুয়তের প্রমাণ হিসাবে বিবেচনা করা হয়। সাম্প্রতিক দশকগুলিতে, ইজাজ শব্দটি এমন বিশ্বাসকেও নির্দেশ করতে ব্যবহৃত হচ্ছে যে কুরআন "বৈজ্ঞানিক অলৌকিক ঘটনা" ধারণ করে, যেমন - বৈজ্ঞানিক আবিষ্কারের ভবিষ্যদ্বাণী।  খার্ক আল-আদাদ: "আল্লাহর প্রথাগত নিয়মের মধ্যে বিরতি" - অলৌকিক ঘটনাগুলিকে উল্লেখ করার জন্য "ধর্মতাত্ত্বিক বা দার্শনিক আলোচনায়" এই শব্দটি ব্যবহৃত হতো।  কারামত: সাধারণত সুফি সাধকদের অলৌকিক ক্ষমতার ক্ষেত্রে "উপহার বা অনুগ্রহ" অর্থের কারামত (charismata) ব্যবহৃত হয়। একে প্রায়শই অবিশ্বাসীদের ইসলামে ধর্মান্তরিত করার জন্য ব্যবহার করা হতো। কারামতকে নবীদের অলৌকিক ক্ষমতার 'ঐশ্বরিক শক্তির' পরিবর্তে "ঐশ্বরিক উদারতার" কাজ হিসাবে বিবেচনা করা হয়। আরো দেখুন ইসলামি পরিভাষাকোষ ইসলাম সম্পর্কিত নিবন্ধের সূচিপত্র কুরআনের অলৌকিকতা লাইলাতুল মেরাজ তথ্যসূত্র  বিষয়শ্রেণী:ইসলামি অলৌকিক ঘটনা
২০১৯–২০ সেরিয়ে আ (স্পন্সরজনিত কারণে সেরিয়া আ টিআইএম হিসাবে পরিচিত) শীর্ষ স্তরের ইতালীয় ফুটবলের ১১৮তম মৌসুম, একটি রাউন্ড-রবিন প্রতিযোগিতার ৮৮তম আসর এবং সেরিয়ে বি থেকে আলাদা লীগ কমিটির অধীনে ১০ম আসর ছিল।  ইয়ুভেন্তুস এই লীগের বর্তমান চ্যাম্পিয়ন ছিল। এই মৌসুমে ব্রেশা, লেচ্চে এবং ভেরোনাhttps://www.tuttomercatoweb.com/serie-a/serie-a-i-verdetti-inter-e-atalanta-in-champions-empoli-in-serie-b-1251357 ২০১৮–১৯ সেরিয়ে বি হতে যোগদান করেছিল এবং কিয়েভো ভেরোনা, ফ্রোজিনোনে এবং এম্পোলি ২০১৯–২০ সেরিয়ে বি-এ অবনমিত হয়েছিল।  দল স্টেডিয়াম এবং অবস্থান  ক্লাব  অবস্থান  স্টেডিয়াম  ধারণক্ষমতা  ২০১৮–১৯ মৌসুম আতালান্তা বেরগামো স্তাদিও আতলেতি আজ্জুররি দে'ইতালিয়া  ৩য় বোলোনিয়া বোলোনিয়া স্তাদিও রেনাতো দাল'আরা  ১০ম ব্রেশা ব্রেশা স্তাদিও মারিও রিগামোন্তি  – কাইয়ারি কাইয়ারি সারদেয়না এরিনা  ১৫তম ফিওরেন্তিনা ফিওরেন্তিনা স্তাদিও আর্তেমিও ফ্রাঞ্চি  ১৬তম জেনোয়া জেনোয়া স্তাদিও লুইগি ফেররারিস  ১৭তম এল্লাস ভেরোনা ভেরোনা স্তাদিও মার্ক'আন্তোনিও বেন্তেগোদি  – ইন্টার মিলান মিলান সান সিরো  ৪র্থ ইয়ুভেন্তুস তুরিন ইয়ুভেন্তুস স্টেডিয়াম  ১ম লাৎসিয়ো রোম স্তাদিও অলিম্পিকো  ৮ম লেচ্চে লেচ্চে স্তাদিও ভিয়া দেল মারে  – এসি মিলান মিলান সান সিরো  ৫ম নাপোলি নেপলস স্তাদিও সান পাওলো  ২য় পারমা পারমা স্তাদিও এন্নিও তারদিনি  ১৪তম  রোমা রোমা স্তাদিও অলিম্পিকো  ৬ষ্ঠ সাম্পদোরিয়া জেনোয়া স্তাদিও লুইগি ফেররারিস  ৯ম সাসসুওলো সাসসুওলো মাপেই স্টেডিয়াম – সিত্তা দে ত্রিকোলোরে(রেজ্জিও এমিলিয়া)  ১১তম এসপিএএল ফেররারা স্তাদিও পাওলো মাজ্জা  ১৩তম তোরিনো তুরিন স্তাদিও অলিম্পিকো গ্রান্দে তোরিনো  ৭ম উদিনেসে উদিনে স্তাদিও ফ্রুইলি  ১২তম  তথ্যসূত্র  বহিঃসংযোগ  প্রাতিষ্ঠানিক ওয়েবসাইট  ইএসপিএন ইতালীয় সেরিয়ে আ  বিষয়শ্রেণী:সেরিয়ে আ-এর মৌসুম বিষয়শ্রেণী:২০১৯–২০-এ ইতালীয় ফুটবল বিষয়শ্রেণী:২০১৯–২০-এ ইউরোপীয় ফুটবল লীগ বিষয়শ্রেণী:কোভিড-১৯ মহামারীর কারণে স্থগিত ফুটবল প্রতিযোগিতা
হামিশ কাইল বেনেট (জন্ম: ২২ জানুয়ারি, ১৯৮৭) তিমারু এলাকায় জন্মগ্রহণকারী নিউজিল্যান্ডের আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিচ্ছেন। দলে তিনি মূলতঃ ডানহাতি মিডিয়াম-ফাস্ট বোলিং করে থাকেন। এছাড়াও, নিচের সারিতে বামহাতে ব্যাটিং করে থাকেন হামিশ বেনেট। ঘরোয়া প্রথম-শ্রেণীর ক্রিকেট প্রতিযোগিতায় ক্যান্টারবারির প্রতিনিধিত্ব করছেন তিনি।   প্রারম্ভিক জীবন  ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় নিউজিল্যান্ড দলের অন্যতম সদস্য ছিলেন তিনি। অক্টোবর, ২০১০ সালে বাংলাদেশের বিপক্ষে প্রথমবারের মতো একদিনের আন্তর্জাতিকে অংশ নেন। ঐ খেলায় তিনি সেরা বোলার হিসেবে ৩ উইকেট দখল করেন। তা স্বত্ত্বেও বাংলাদেশ দল ৯ রানে স্মরণীয় জয় পায়।  পরের মাসে ভারতের বিপক্ষে তার টেস্ট অভিষেক হয়। ঐ টেস্টটি অবশ্য ড্রয়ে পরিণত হয়েছিল। প্রথম ইনিংসে ১৫ ওভার বোলিং করলেও উইকেট লাভে ব্যর্থ হন। দ্বিতীয় ইনিংসে আঘাতের কারণে তিনি বোলিং করতে পারেননি।   তথ্যসূত্র    আরও দেখুন   জ্যাকব ওরাম  ব্রেন্ডন ম্যাককুলাম  নিউজিল্যান্ড জাতীয় ক্রিকেট দল  ২০১০-১১ নিউজিল্যান্ড ক্রিকেট দলের বাংলাদেশ সফর  বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:ক্যান্টারবারির ক্রিকেটার বিষয়শ্রেণী:তিমারু থেকে আগত ক্রিকেটার বিষয়শ্রেণী:ওয়েলিংটনের ক্রিকেটার বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:সাউথ আইল্যান্ডের ক্রিকেটার
রায়পুর ইউনিয়ন বাংলাদেশের খুলনা বিভাগের যশোর জেলার অন্তর্গত বাঘারপাড়া উপজেলার একটি ইউনিয়ন।  ভৌগোলিক অবস্থান রায়পুর ইউনিয়ন পরিষদ যশোর জেলা শহর থেকে ২৫ কি.মি. উত্তর পূর্ব দিকে  অবস্থিত। পূর্বে দোহাকুলা ১০ কিঃ মিঃ দখিনে ধলগার রাস্তা ১৬ কিঃ মিঃ পূর্বে নড়াইল জেলা অবস্থিত। ইউনিয়নটিতে ১৭টি গ্রাম এবং ১৫ টি মৌজা রয়েছে।   শিক্ষা  রায়পুর ইউনিয়নে অসংখ্য স্কুল, মাদ্রাসা ও একটি কলেজ অবস্থিত   রায়পুর স্কুল এন্ড কলেজ   রায়পুর হাফেজিয়া মাদ্রাসা  আজমপুর ইসলামিয়া আলিম মাদ্রাসা  আজমপুর দারুস সুন্নাহ হাফেজিয়া ও নূরানী মাদ্রাসা  নূরে জান্নাত কওমি মহিলা মাদ্রাসা, আজমপুর  সিলুমপুর প্রাথমিক বিদ্যালয়  সিলুমপুর মাধ্যমিক বিদ্যালয়  দর্গাহপুর সরকারি প্রাথমিক বিদ্যালয়   দর্গাহপুর কামিল মাদ্রাসা  দর্গাহপুর মহিলা মাদ্রাসা  আজমেহেরপুর প্রাথমিক বিদ্যালয়  আজমেহেরপুর আলিম মাদ্রাসা  গ্রাম  কৃষ্ণনগর  জয়নগর  কয়ালখালী  দেয়াড়া  রায়পুর  ভদ্রডাংগা  দর্গাহপুর[রায়পুর ইউনিয়নের অন্যতম একট সমৃদ্ধ গ্রাম। শিক্ষা-দীক্ষায় এই গ্রামটি অনন্য।  এখানে দর্গাহপুর সরকারি প্রাথমিক বিদ্যালয় (প্রতিষ্ঠা১৯২১), দর্গাহপুর কামিল মাদ্রাসা, দর্গাহপুর মহিলা মাদ্রাসা ছাড়াও অনেক হাফেজিয়া মাদ্রাসা রয়েছে। গ্রামের অধিকাংশ মানুষ কৃষি ও ব্যবসায়ের মাধ্যমে জীবিকা নির্বাহ করেন ]  আজমপুর  ওমরপুর খর্দ্দবনগ্রাম  বনগ্রাম  সিলুমপুর  লক্ষীপুর  পাকুড়িয়া  রামকৃষ্ণপুর  আজমেহেরপুর  নলডাংগা  শালবরাট  ভাতুড়িয়া  শেখেরবাতান  রামকান্তপুর   দর্শনীয় স্থান    বড়পুকুর-বটতলা (আজমপুর বাজার থেকে ৪০০ মিটার পূর্বে)   অন্যান্য  ইউনিয়নের বর্তমান চেয়ারম্যান মঞ্জুর রশিদ স্বপন  তথ্যসূত্র  বিষয়শ্রেণী:বাঘারপাড়া উপজেলার ইউনিয়ন
তিব্বত মিনজু বিশ্ববিদ্যালয় (), তিব্বত ইউনিভার্সিটি ফর ন্যাশনালিটিস নামেও পরিচিত, হল একটি চীনা বিশ্ববিদ্যালয় যা জাতিতাত্ত্বিক গোষ্ঠী, বিশেষ করে তিব্বতিদের শিক্ষিত করে তোলার জন্য় প্রতিষ্ঠিত হয়। তিব্বত স্বায়ত্তশাসিত অঞ্চলভুক্ত হলেও বিশ্ববিদ্যালয়টির অবস্থান প্রাদেশিক রাজধানী জি'আন এর নিকটবর্তী সানজাই প্রদেশের জিয়ানইয়াং শহরে।   ইতিহাস  ১৯৫৮ সালে তিব্বত পাবলিক স্কুল হিসেবে তিব্বত মিনজু বিশ্ববিদ্যালয় প্রতিষ্ঠিত হয়। তিব্বত স্বায়ত্তশাসিত অঞ্চলের সরকার কর্তৃক প্রতিষ্ঠিত প্রথম বিশ্ববিদ্যালয় এটি। ১৯৬৫ সালে বিশ্ববিদ্যালয়টি বর্তমানের নামধারণ করে।   পর্যালোচনা  বিশ্ববিদ্যালয়টিতে প্রায় ৯,৪০০ জন শিক্ষার্থী রয়েছে, যার অর্ধেকেরও বেশি তিব্বতিসহ বিভিন্ন ক্ষুদ্র জাতিগোষ্ঠীর অন্তর্গত। এর অনুষদের সদস্যসংখ্যা ১,১০৫। বিশ্ববিদ্যালয়টি প্রায় ৪৩টি স্নাতকশ্রেণির এবং ২০টি স্নাতকোত্তর পর্যায়ের ডিগ্রী দিয়ে থাকে।   উল্লেখযোগ্য প্রাক্তন শিক্ষার্থী   বাসাং; তিব্বত স্বায়ত্তশাসিত অঞ্চলের প্রাক্তন সহ-সভাপতি লোসাং জামকান; তিব্বত স্বায়ত্তশাসিত অঞ্চলের সভাপতি   স্থাপনা  বিশ্ববিদ্যালয়টিতে মূল ভবন, ল্যাবরেটরি ভবন, অফিস ভবন, লেকচার হল ইত্যাদি স্থাপনা রয়েছে।   তথ্যসূত্র   বিষয়শ্রেণী:সানজাইয়ের কলেজ ও বিশ্ববিদ্যালয়সমূহ বিষয়শ্রেণী:তিব্বতের কলেজ ও বিশ্ববিদ্যালয়সমূহ বিষয়শ্রেণী:১৯৫৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৫৮-এর চীনা স্থাপনা বিষয়শ্রেণী:জিয়ানইয়াং বিষয়শ্রেণী:১৯৫৮-এ চীনে প্রতিষ্ঠিত বিষয়শ্রেণী:১৯৫৮-এ প্রতিষ্ঠিত বিশ্ববিদ্যালয় ও কলেজ
নিত্যানন্দ সাহা (সংক্ষেপে: এনএন সাহা; জন্ম: অজানা - ২ সেপ্টেম্বর ২০০২) মুজিবনগর সরকারের ও বর্তমান বাংলাদেশের রাষ্ট্রীয় মনোগ্রাম বা সিলমোহরের নকশাকার, ভাষাসৈনিক ও বাংলাদেশের স্বাধীনতা যুদ্ধের একজন মুক্তিযোদ্ধা।   মনোগ্রাম তৈরী  মুজিবনগর সরকারের জন্য রাষ্ট্রীয় মনোগ্রামটি ভারতের নদীয়া জেলার কৃষ্ণনগর গ্রামে তৈরি হয়েছিল। ১৯৭১ সালে ২৮শে মার্চ সেই সময়ে জেলা আওয়ামী লীগের তৎকালীন অর্থ সম্পাদক মোহাম্মদ আনসারীর মাধ্যমে এনএন সাহা ডাক্তার আসহাব উল হকের সঙ্গে সাক্ষাৎ করেন। এ সময় মুজিবনগর সরকার পরিচালনার জন্য এনএন সাহাকে মনোগ্রামের বানাতে বলা হয়েছিল। ডাক্তার হকের পছন্দেই একটি মনোগ্রাম বাছাই করা হয়। যাতে লেখা ছিল দক্ষিণ পশ্চিম রণাঙ্গনের মাঝে ছিল বাংলাদেশের মানচিত্র। মনোগ্রাম তৈরি তথ্যটি পাক বাহিনীর কাছে ফাঁস হলে তারা এনএন সাহার বাড়িতে হামলা করে। এ সময় তিনি ভীত হয়ে ভারতে আশ্রয় নিয়ে শরণার্থীর তালিকায় নাম লিখান। থাম্ব|বাংলাদেশ সরকার কর্তৃক ব্যবহৃত সিলমোহর। চুয়াডাঙ্গায় বোমা বর্ষণের ফলে মুজিবনগর সরকারের কার্যক্রম বন্ধ হয়ে যায় এবং একটি আঞ্চলিক দফতর ভারতের নদীয়া জেলার কৃষ্ণনগরে স্থাপন করা হয়। এনএন সাহা ভারতীয় বাহিনীর সঙ্গে কৃষ্ণনগরের অফিসে যান । সে সময় স্বাধীন বাংলার প্রথম প্রধানমন্ত্রী তাজউদ্দিন আহমেদ তাকে বলেন, দক্ষিণ পশ্চিম রণাঙ্গনে এখন আর সিল প্রয়োজন নেই। এখন দরকার রাষ্ট্রীয় মনোগ্রামযুক্ত সিল মোহর। দক্ষিণ পশ্চিম রণাঙ্গনের মনোগ্রামটি সামান্য পরিবর্তন করে এনএন সাহা একটি ডিজাইন করেন। তাতে লেখা ছিল গণপ্রজাতন্ত্রী বাংলাদেশ সরকার, মধ্যে ছিল বাংলাদেশের মানচিত্র। পরবর্তীতে এটাই বাংলাদেশের সরকারের রাষ্ট্রীয় মনোগ্রাম সিল মোহর হিসেবে ব্যবহার করা হয়।’ থাম্ব| বাংলাদেশি পাসপোর্টের সামনের প্রচ্ছদে সরকারী সিল লিখিত আছে।  ব্যক্তিজীবন  নিত্যানন্দ সাহার তিন পুত্র মনোজ কুমার সাহা, চিত্তরঞ্জন সাহা চিতু ও রতন লাল সাহা ও এক কন্যা মিনা রানী দাস।  মৃত্যু  ২০০২ সালের ২রা সেপ্টেম্বর চুয়াডাঙ্গা সদর হাসপাতালে মৃত্যুবরণ করেন।  তথ্যসূত্র  বিষয়শ্রেণী:জন্ম সাল অজানা বিষয়শ্রেণী:২০০২-এ মৃত্যু বিষয়শ্রেণী:চুয়াডাঙ্গা জেলার ব্যক্তি বিষয়শ্রেণী:বাংলাদেশের মুক্তিযোদ্ধা
Tanvir Hayder   প্রয়োজনীয় সংযোগ:   অনুরোধের অবস্থা:   আমি একজন সক্রিয় ফাইল স্থানান্তরকারী হিসেবে অ্যাক্সেস চাই, দয়া করে এই আবেদন গ্রহণ করার জন্য অনুরোধ রইল Tanvir Hayder (আলাপ) ০১:১৩, ১৭ জুন ২০২৩ (ইউটিসি) , ফাইল সংক্রান্ত কাজে অভিজ্ঞ নন এবং চিত্র নামস্থানেও তেমন অবদান নেই। রিয়াজ (আলাপ) ০৭:২৫, ১৭ জুন ২০২৩ (ইউটিসি)   BadhonCR   প্রয়োজনীয় সংযোগ:   অনুরোধের অবস্থা:   আমি ইতিমধ্যে প্রায় ১৫০ টি ফাইল নিয়ে কাজ করেছি। এজন্য আমি উইকিপিডিয়ার ছবি ও মিডিয়া ফাইলের নীতিমালা, চিত্র সম্পর্কে অভিজ্ঞ ও কীভাবে নাম স্থানান্তর কাজ করে এ ব্যাপারে অবগত। একই সাথে কমন্সে এ ধরণের বিভিন্ন সরঞ্জামের সাথে পরিচিত। তাই আশা করি আমি ফাইল স্থানান্তরকারী অধিকারের জন্য উপযুক্ত। 𝓑𝓐𝓓𝓗𝓞𝓝 (আলাপ) ০৬:৫৫, ৯ জুলাই ২০২৩ (ইউটিসি)  নিশ্চয়ই আপনি চিত্র আপলোড সংক্রান্ত কাজে পারদর্শী তবে আমি আপনার চিত্র নামস্থানের অবদান বিশ্লেষণ করে দেখলাম আপনি এখন পর্যন্ত কোন চিত্রের নাম পরিবর্তনের অনুরোধ করেননি। আপনি কী কীভাবে চিত্রের নাম পরিবর্তন/স্থানান্তর প্রক্রিয়া কাজ করে তার সাথে পরিচিত এবং কোন কোন ক্ষেত্রে আপনি এই অধিকারটি ব্যবহার করবেন? —শাকিল (আলাপ · অবদান) ০৭:২৩, ৯ জুলাই ২০২৩ (ইউটিসি) @MdsShakil: কোন কোন ক্ষেত্রে ব্যবহার করব তার একটি নমুনা, এখানে। 𝓑𝓐𝓓𝓗𝓞𝓝 (আলাপ) ০৭:৩৯, ৯ জুলাই ২০২৩ (ইউটিসি)  ফাইল আপলোডে অভিজ্ঞতা থাকলেও নামান্তর সংক্রান্ত কাজে অভিজ্ঞ নন। উইকিপিডিয়া:ফাইল স্থানান্তরকারী পাতায় থাকা নির্দেশনা অনুযায়ী  টেমপ্লেট ব্যবহার করে নামান্তর সংক্রান্ত কাজে অভিজ্ঞতা অর্জন করুন —শাকিল (আলাপ · অবদান) ১৮:০৬, ১০ জুলাই ২০২৩ (ইউটিসি)
মরিয়াম খলিফ () হলেন একজন পাকিস্তানি শিশু-তারকা। তিনি এআরওয়াই ডিজিটালে প্রচারিত পারচাইয়ান নামক টেলিভিশন নাটকে অভিনয়ের মাধ্যমে তার অভিনয় জীবন শুরু করেন। মরিয়ম খলিফ ১১ এপ্রিল ২০১৭ সালে জন্মগ্রহণ করেন, মাত্র সাত বছর বয়সে তিনি খ্যাতি পান এবং আরও অনেক পাকিস্তানি নাটকে কাজ করার সুযোগ পান। পণ্য এবং ব্র্যান্ডের জন্য বেশ কয়েকটি টিভি বিজ্ঞাপনেও তিনি কাজ করেছেন। বর্তমানে তিনি জিও টিভির অন্যতম বিখ্যাত নাটক বাশার মমিনে পরীজা চরিত্রে অভিনয় করছেন, ও একই সাথে এআরওয়াই ডিজিটালে প্রচারিত কোহি না আপনে নাটকে শায়ার চরিত্রে অভিনয় করছেন। তিনি দিয়ার-ই-দিল নাটকে তরুণ ফারাহ চরিত্রে অভিনয়ের জন্য সর্বাধিক পরিচিত।   কর্মজীবন  মারিয়াম খলিফ মাত্র ৭ বছর বয়সে খ্যাতি পান এবং পারচাইয়ান নামক টেলিভিশন নাটকে অভিনয়ের পর আরও অনেক পাকিস্তানি নাটকে কাজ করার সুযোগ পান।  পণ্য এবং ব্র্যান্ডের জন্য বেশ কয়েকটি টিভি বিজ্ঞাপনেও তিনি কাজ করেছেন। তিনি জিও টিভির অন্যতম নাটক বাশার মমিনে পরীজা চরিত্রে অভিনয় করেছেন।   টেলিভিশন    বছর নাটক ভূমিকা চ্যানেল ২০১২   পারচাইয়ান  মারিয়াম  এআরওয়াই ডিজিটাল ২০১৩  মেরি বেটি  ইরাজ এআরওয়াই ডিজিটাল ২০১৩  কোই নেহি আপনা  শিজা  এআরওয়াই ডিজিটাল ২০১৪  বাশার মমিন  পারিজে  জিও টিভি ২০১৫  দিল কা কিয়া রং করুন  দোয়া  হাম টিভি ২০১৫  কার্ব  ইমান  হাম টিভি ২০১৬   সনম  ফাতিমা  হাম টিভি ২০১৬   গিলা  জুবি  হাম টিভি ২০১৭  গুস্তাখ ইশক  দোয়া উর্দু১   তথ্যসূত্র   বিষয়শ্রেণী:করাচির অভিনেত্রী বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:জীবিত ব্যক্তি বিষয়শ্রেণী:২০০৭-এ জন্ম
কোকরাঝাড় হল বড়োল্যান্ড টেরিটোরিয়াল অঞ্চলের একটি শহর। এটি ভারতের উত্তর-পূর্বাঞ্চলীয় রাজ্য আসামের একটি স্বায়ত্তশাসিত অঞ্চল। কোকরাঝাড় শহরটি গৌরাঙ্গ নদীর তীরে অবস্থিত। উত্তর পূর্ব ভারতীয় রেলওয়ে শহরটিকে দুটি বিভাগে বিভক্ত করেছে, উত্তর এবং দক্ষিণ কোকরাঝাড়। কোকরাঝার শহর হল কোকড়াঝাড় জেলা এবং বড়োল্যান্ড আঞ্চলিক পরিষদের সদর। ব্যুৎপত্তি কোকরাঝাড় দুটি শব্দ দিয়ে তৈরিঃ কোক এবং রাজহর । কোক মানে কোচ রাজহর মানে কোচ - রাজা। ভূগোল কোকরাঝাড় অবস্থিত .Falling Rain Genomics, Inc - Kokrajhar এর গড় উচ্চতা ৩৮ মিটার (১২৪ ফুট) জলবায়ু   জনসংখ্যা    ভারতীয় জনগণনা, কোকরাঝাড় শহরের জনসংখ্যা হল ৩১,১৫২ জন। জনসংখ্যার ৫২% পুরুষ এবং 48% মহিলা । কোকরাঝাড়ের গড় সাক্ষরতার হার জাতীয় গড় ৭১% - এর তুলনায় ৭৯% বেশিঃ পুরুষদের সাক্ষরতার হার ৮৪% এবং মহিলাদের সাক্ষরতার হার ৭৪% । কোকরাঝাড়ে জনসংখ্যার ১০% হল ৬ বছরের কম বয়সী। এই জেলায় কোকরাঝাড় - গোসাইগাঁও এবং বাসুগাঁও - এই তিনটি মহকুমা রয়েছে।    ভাষা  বাংলা সর্বাধিক কথ্য ভাষা , ১৮,১৩০ জন কথা বলে , বোড়ো ৮,৫৪৯ জন , অসমীয়া ২৭৫২ জন এবং হিন্দি ৪,০২৪ জন বলে। পরিবহন রূপসি বিমানবন্দর কোকরাঝাড় শহর থেকে পশ্চিমে  অবস্থিত।  কোকরাঝার সরকারি মালিকানাধীন আসাম রাজ্য পরিবহন কর্পোরেশন, বোডোল্যান্ড ট্রান্সপোর্ট সার্ভিসেস এবং অনেক বেসরকারি বাস অপারেটর দ্বারা পরিবেশিত হয়।  কোকরাঝাড় রেলওয়ে স্টেশন গুরুত্বপূর্ণ শহরগুলির পরিষেবা সহ বরাউনি-গুয়াহাটি লাইন এর নর্থইস্ট ফ্রন্টিয়ার রেলওয়ে এর নতুন জলপাইগুড়ি-নতুন বোঙ্গাইগাঁও সেকশন এর উপর অবস্থিত। দেশ যেমন গুয়াহাটি, কলকাতা, নয়া দিল্লি, মুম্বাই, চেন্নাই ইত্যাদি।  গুরুত্বপূর্ণ ট্রেন যেমন রাজধানী এক্সপ্রেস, কামরূপ এক্সপ্রেস, ব্রহ্মপুত্র মেল, নর্থ ইস্ট এক্সপ্রেস, বিবেক এক্সপ্রেস, গরিব রথ এক্সপ্রেস, অবধ আসাম এক্সপ্রেস ইত্যাদির স্টপেজ রয়েছে কোকরাঝার রেলওয়ে স্টেশনে। শিক্ষা এই শহরে অনেক স্কুল এবং কলেজ রয়েছে যেখানে ইংরেজি উচ্চ শিক্ষার একমাত্র মাধ্যম। বোডোল্যান্ড টেরিটোরিয়াল কাউন্সিল এর আওতাধীন সমস্ত কলেজ ২০১৭ সাল থেকে বোডোল্যান্ড ইউনিভার্সিটি এর অধীনে অধিভুক্ত।  মাধ্যমিক বিদ্যালয়  রাষ্ট্রভাষা বিদ্যাপীঠ হিন্দি উচ্চ বিদ্যালয় ডন বস্কো স্কুল, কোকরাঝাড় ইউ. এন. একাডেমী, কোকরাঝাড় ডি এন হিমাৎসিংকা উচ্চ বিদ্যালয়  বিশ্ববিদ্যালয় এবং কলেজ বড়োল্যান্ড বিশ্ববিদ্যালয় কোকরাঝাড় সরকারি কলেজ কমার্স কলেজ, কোকরাঝাড় গার্লস কলেজ, কোকরাঝাড় বিজ্ঞান কলেজ, কোকরাঝাড় বিনেশ্বর ব্রহ্মা ইঞ্জিনিয়ারিং কলেজ, কোকরাঝাড় সেন্ট্রাল ইনস্টিটিউট অফ টেকনোলজি, কোকরাঝাড় কোকরাঝাড় মেডিকেল কলেজ ও হাসপাতাল  উল্লেখযোগ্য ব্যক্তিত্ব হালিচরণ নারজারি, জাতীয় ফুটবলার হাগরামা মহিলারি, BTC-এর প্রাক্তন প্রধান এবং বোডোল্যান্ড পিপলস ফ্রন্ট এর চেয়ারপারসন দুর্গা বড়ো, ফুটবলার বিনেশ্বর ব্রহ্ম, রাজনীতিবিদ, কবি, শিক্ষক অপূর্ণা নারজারি, জাতীয় ফুটবলার আরও দেখুন কোকরাঝাড় লোকসভা কেন্দ্র  তথ্যসূত্র  বিষয়শ্রেণী:কোকরাঝাড়
বাংলা ভাষার প্রাচীনতম নিদর্শন চর্যাপদ যে ভাষায় লেখা হয়েছে তা সন্ধ্যাভাষা নামে পরিচিত। "সন্ধ্যা" কোনো ভাষার নাম না হলেও দুর্বোধ্যতার কারণে এরুপ নামকরণ করা হয়েছে। এই ধরনের ভাষারীতিতে শব্দের দুটি অর্থ থাকে - একটি তার সাধারণ অর্থ, অন্যটি নিগুঢ় অর্থ।  সন্ধ্যা হচ্ছে এমন একটা সময় যখন আলো আঁধারকে আলিঙ্গন করে। তেমনি রহস্যময়, দুর্বোধ্য, যা বুঝতে কষ্ট হয় কিংবা যা বুঝার জন্য সাম্যক ধ্যানের প্রয়োজন হয় এমন ভাষাকে সন্ধ্যা ভাষা বলে।  বাংলা সাহিত্যের প্রাচীন নিদর্শন বা বাংলা সাহিত্যের প্রথম নিদর্শন চর্যাপদের ভাষা সন্ধ্যা ভাষা।  সন্ধ্যা ভাষা বাংলা ভাষার উদ্ভব যুগের এক প্রকার প্রহেলিকাবৎ দ্ব্যর্থক শব্দযুক্ত ভাষা। মহামহোপাধ্যায়  হরপ্রসাদ শাস্ত্রী নেপালের রাজদরবার থেকে ১৯০৭ সালে  বাংলা ভাষা ও সাহিত্যের আদি নিদর্শন হিসেবে স্বীকৃত একটি প্রাচীন  পুথি আবিষ্কার করেন এবং ১৯১৬ সালে হাজার বছরের পুরাণ বাংলা ভাষায় বৌদ্ধ গান ও দোহা নামে সম্পাদনা করে তা প্রকাশ করেন। ওই গ্রন্থে ধর্ম সম্বন্ধীয় কিছু গান ও দোহা আছে। প্রথমগুলির নাম ‘চর্য্যাশ্চর্য্যবিনিশ্চয়’ (ধর্মসাধনার ব্যাপারে আচরণীয় ও অনাচরণীয়ের নির্দেশ)। পদ্যাকারে গ্রথিত হওয়ায় এগুলিকে  চর্যাপদ  বা চর্যাগীতি বলা হয়। হরপ্রসাদ শাস্ত্রী এগুলির ভাষাকে বলেছেন ‘সন্ধ্যা ভাষা’। সুকুমার সেনের মতে ‘সন্ধ্যা’ শব্দটিতে প্রকটভাবে রয়েছে ‘ধ্যৈ’ (বা ‘ধা’) ধাতুর অর্থ। যে ভাষায় অভীষ্ট অর্থ বুঝতে হয় অনুধাবনের মাধ্যমে বা মর্মজ্ঞ হয়ে [সম্+ধ্যৈ] অথবা যে ভাষায় ভাবার্থ বিশেষভাবে গুপ্ত [সম্+ধা] তা-ই সন্ধ্যা ভাষা।  চর্যার পদগুলিতে বৌদ্ধ বজ্রযানী  সহজিয়া সাধক-সম্প্রদায়ের গুহ্য সাধন-পদ্ধতির কথা আছে। এতে গুরু-শিষ্যগম্য সঙ্কেত-রূপকের ভাষা ব্যবহার করা হয়েছে। বাংলা ভাষার আদি নিদর্শন বিধায় এ ভাষায় তার সৃষ্টিকালীন রূপটি নিহিত। ভাষাটি তখন  প্রাকৃত,  অপভ্রংশ ও  অবহট্ঠএর স্তর পেরিয়ে বাংলার নিজস্ব সত্তায় প্রকাশিত হচ্ছিল। সৃষ্টিকালীন ওই স্তরে পূর্বরূপের কিছুটা বৈশিষ্ট্য এবং সহগামী অন্য ভাষা, যেমন উড়িয়া, মৈথিলী, অসমীয়া ইত্যাদির লক্ষণ তার মধ্যে থেকে গিয়েছিল। তাই প্রথম দিকে এই ভাষার কিছুটা বাংলা আবার কিছুটা বাংলা নয় এমন মনে হয়েছে।  চর্যায় তত্ত্ব-উপদেশ ও সাধনার ইঙ্গিত আবৃত করে রাখা হয়েছে কতিপয় পারিভাষিক শব্দ ও প্রতীকে, বাহ্য অর্থের অবগুণ্ঠনে। কিছু সন্ধ্যা ভাষা তথা সন্ধ্যা-অর্থের নমুনা: আলি-কালি (প্রশ্বাস-নিঃশ্বাস), চন্দ্র (প্রজ্ঞা), ডোম্বী (শুক্রনাড়িকা), নৌকা (মহাসুখকায়) ইত্যাদি। কাব্যিক ব্যবহার:  চর্যাপদ বাংলা সাহিত্যের প্রথম সাহিত্যিক নিদর্শন। চর্যাপদে পদ রচিয়তার মোট সংখ্যা ২৩ জন মতান্তরে ২৪ জন। এদের ভিতর সর্বপ্রথম যে চর্যাপদে পদ লিখেন তার নাম 'লুইপা'।  চর্যাপদের প্রথম পদটির চারটি পঙক্তি হলো:  তথ্যসূত্র   বিষয়শ্রেণী:চর্যাপদ বিষয়শ্রেণী:বাগর্থবিজ্ঞান বিষয়শ্রেণী:তন্ত্র বিষয়শ্রেণী:বজ্রযান